ddrg/super_eurlex huggingface dataset:
2000/493/EY: Komission päätös, tehty 4 päivänä elokuuta 2000, Ugandasta peräisin olevien kalastustuotteiden terveystodistusten muuttamisesta (tiedoksiannettu numerolla K(2000) 2472) (ETA:n kannalta merkityksellinen teksti)



Virallinen lehti nro L 199 , 05/08/2000 s. 0084 - 0084



Komission päätös, tehty 4 päivänä elokuuta 2000, Ugandasta peräisin olevien kalastustuotteiden terveystodistusten muuttamisesta (tiedoksiannettu numerolla K(2000) 2472) (ETA:n kannalta merkityksellinen teksti) (2000/493/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 22 artiklan, sekä katsoo seuraavaa: (1) Ugandan viranomaiset ilmoittivat komissiolle maaliskuussa 1999 eräistä kalamyrkytystapauksista Victorianjärvellä. Kalamyrkytysten epäiltiin johtuvan torjunta-aineista Victorianjärven vedessä. (2) Ugandan viranomaiset toteuttivat varotoimenpiteitä ja keskeyttivät kaiken Victorianjärvestä saadun kalan viennin Euroopan yhteisöön 22 päivästä maaliskuuta 1999 alkaen siihen saakka, kun kalastustuotteiden turvallisuus pystyttäisiin takaamaan. (3) Ugandan viranomaiset takaavat Victorianjärvestä pyydettyjen, Euroopan yhteisöön vietäviksi tarkoitettujen kalastustuotteiden turvallisuuden ottaen huomioon paikalla tehtyjen tarkastuskäyntien tulokset ja Ugandan viranomaisten antamat takeet, joiden mukaan Victorianjärvestä pyydetyille kalastustuotteille tehdään asianomaiset tarkastukset erityisesti torjunta-aineiden havaitsemiseksi. (4) On tarpeen lisätä Ugandasta tuotujen kalastustuotteiden mukana seuraavaan, komission päätöksessä 95/328/EY(2) vahvistettuun terveystodistukseen erityinen merkintä asianomaisesta tarkastuksesta. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 95/328/EY liitteessä vahvistettuun terveystodistukseen, joka seuraa Ugandasta peräisin olevien tai sieltä tuotavien Victorianjärvestä pyydettyjen kalastustuotteiden lähetysten mukana, uusi kohta seuraavasti: "4. Virallinen tarkastaja vakuuttaa, että edellä mainitut kalastustuotteet tarkastettiin direktiivin 91/493/ETY liitteessä olevan V luvun II.B.3 kohdassa säädetyn tarkastusjärjestelmän mukaisesti, ja näiden tarkastusten tulokset olivat tyydyttävät." 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 4 päivänä elokuuta 2000. Komission puolesta David Byrne Komission jäsen (1) EYVL L 24, 30.1.1998, s. 9. (2) EYVL L 191, 12.8.1995, s. 32.
2000/478/EY: Neuvoston päätös, tehty 20 päivänä heinäkuuta 2000, alueiden komitean saksalaisen varajäsenen nimeämisestä



Virallinen lehti nro L 189 , 27/07/2000 s. 0021 - 0021



Neuvoston päätös, tehty 20 päivänä heinäkuuta 2000, alueiden komitean saksalaisen varajäsenen nimeämisestä (2000/478/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varajäsenen paikka Franz Möllerin erottua, mikä on annettu neuvostolle tiedoksi 6. heinäkuuta 2000, ottaa huomioon Saksan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Hans-Jörg Duppre alueiden komitean varajäseneksi Franz Möllerin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 20 päivänä heinäkuuta 2000. Neuvoston puolesta Puheenjohtaja F. Parly (1) EYVL L 28, 4.2.1998, s. 19.
2000/464/EY: Neuvoston päätös, tehty 29 päivänä kesäkuuta 2000, Euroopan yhteisön ja Vietnamin sosialistisen tasavallan tekstiili- ja vaatetustuotteiden kauppaa koskevan sopimuksen muuttamisesta kirjeenvaihtona tehdyn sopimuksen allekirjoittamisesta Euroopan yhteisön puolesta ja sen väliaikaisesta soveltamisesta



Virallinen lehti nro L 190 , 27/07/2000 s. 0001 - 0001



Neuvoston päätös, tehty 29 päivänä kesäkuuta 2000, Euroopan yhteisön ja Vietnamin sosialistisen tasavallan tekstiili- ja vaatetustuotteiden kauppaa koskevan sopimuksen muuttamisesta kirjeenvaihtona tehdyn sopimuksen allekirjoittamisesta Euroopan yhteisön puolesta ja sen väliaikaisesta soveltamisesta (2000/464/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan toisen kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Komissio on neuvotellut Euroopan yhteisön puolesta Vietnamin sosialistisen tasavallan kanssa kirjeenvaihtona tehdyn sopimuksen Euroopan yhteisön ja Vietnamin sosialistisen tasavallan tekstiili- ja vaatetustuotteiden kauppaa koskevan sopimuksen muuttamisesta, jäljempänä "kirjeenvaihtona tehty sopimus". (2) Kirjeenvaihtona tehty sopimus, joka parafoitiin 31 päivänä maaliskuuta 2000, on syytä allekirjoittaa yhteisön puolesta. (3) Kirjeenvaihtona tehtyä sopimusta on tarpeen soveltaa väliaikaisesti 1 päivästä heinäkuuta 2000 vastavuoroisuuden periaatetta noudattaen, kunnes asianomaiset menettelyt sopimuksen muodolliseksi tekemiseksi on saatu päätökseen, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Vietnamin sosialistisen tasavallan tekstiili- ja vaatetustuotteiden kauppaa koskevan sopimuksen muuttamisesta kirjeenvaihtona tehty sopimus sillä edellytyksellä, että neuvosto tekee päätöksen sopimuksen tekemisestä. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa kirjeenvaihtona tehty sopimus yhteisön puolesta, sillä edellytyksellä, että sopimus tehdään. 3 artikla Kirjeenvaihtona tehtyä sopimusta sovelletaan väliaikaisesti 1 päivästä heinäkuuta 2000 vastavuoroisuuden periaatetta noudattaen, kunnes menettelyt sopimuksen tekemiseksi on saatu päätökseen. 4 artikla Tämä päätös julkaistaan Euroopan yhteisöjen virallisessa lehdessä. Se tulee voimaan päivänä, jona se julkaistaan. Tehty Luxemburgissa 29 päivänä kesäkuuta 2000. Neuvoston puolesta Puheenjohtaja M. Arcanjo
Komission päätös, tehty 11 päivänä heinäkuuta 2000, Kiinan kansantasavallasta, Kroatiasta ja Thaimaasta peräisin olevien tiettyjen raudasta tai teräksestä valmistettujen putkien liitososien tuontia koskevassa polkumyyntimenettelyssä esitettyjen sitoumusten hyväksymisestä tehdyn päätöksen 96/252/EY muuttamisesta (tiedoksiannettu numerolla K(2000) 1957)



Virallinen lehti nro L 182 , 21/07/2000 s. 0025 - 0025



Komission päätös, tehty 11 päivänä heinäkuuta 2000, Kiinan kansantasavallasta, Kroatiasta ja Thaimaasta peräisin olevien tiettyjen raudasta tai teräksestä valmistettujen putkien liitososien tuontia koskevassa polkumyyntimenettelyssä esitettyjen sitoumusten hyväksymisestä tehdyn päätöksen 96/252/EY muuttamisesta (tiedoksiannettu numerolla K(2000) 1957) (2000/453/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on muutettuna asetuksella (EY) N:o 905/98(2), ja erityisesti sen 8 artiklan 1 kohdan, ottaa huomioon komission päätöksen 96/252/EY(3) ja erityisesti sen 1 artiklan, on kuullut neuvoa-antavaa komiteaa, sekä katsoo seuraavaa: A AIEMPI MENETTELY (1) Neuvosto otti käyttöön asetuksella (EY) N:o 584/96 lopulliset polkumyyntitullit Kiinan kansantasavallasta, Kroatiasta ja Thaimaasta peräisin olevien tiettyjen raudasta tai teräksestä valmistettujen putkien liitososien tuonnissa ja hyväksyi päätöksellä 96/252/EY tiettyjen vientiä harjoittavien tuottajien sitoumukset. Nämä sitoumukset koskivat myös thaimaalaista Thai Benkan Co. Ltd -yritystä. B TÄMÄNKERTAINEN TUTKIMUS (2) Tässä tutkimuksessa, joka tehtiin thaimaalaisen tuottajan/viejän, Thai Benkan Co. Ltd -yrityksen, pyytämän välivaiheen tarkastelun yhteydessä, päädyttiin siihen tulokseen, ettei asianomainen viejä harjoita polkumyyntiä, ja tutkimus vahvisti olosuhteiden muutoksen olevan luonteeltaan kestävää(4). Näin ollen ehdotetaan päätöksen 96/252/EY 1 artiklan muuttamista poistamalla siitä viittaus yrityksen Thai Benkan Co. Ltd, Prapadaeng-Samutprakarn, ON TEHNYT TÄMÄN PÄÄTÖKSEN: 1 artikla Muutetaan päätöksen 96/252/EY 1 artiklan b alakohta seuraavasti: Poistetaan viittaus yritykseen Thai Benkan Co. Ltd, Prapadaeng-Samutprakarn. 2 artikla Tämä muutos tulee voimaan sitä päivää seuraavana päivänä, jona tämä päätös julkaistaan Euroopan yhteisöjen virallisessa lehdessä. Tehty Brysselissä 11 päivänä heinäkuuta 2000. Komission puolesta Pascal Lamy Komission jäsen (1) EYVL L 56, 6.3.1996, s. 1. (2) EYVL L 128, 30.4.1998, s. 18. (3) EYVL L 84, 3.4.1996, s. 46. (4) Ks. tämän virallisen lehden sivu 1.
Komission päätös, tehty 12 päivänä heinäkuuta 2000, mehiläisten/mehiläispesien, emojen ja niiden työmehiläisten terveystodistuksista kolmansista maista tuonnin yhteydessä (tiedoksiannettu numerolla K(2000) 1966) (ETA:n kannalta merkityksellinen teksti)



Virallinen lehti nro L 183 , 12/07/2000 s. 0018 - 0020



Komission päätös, tehty 12 päivänä heinäkuuta 2000, mehiläisten/mehiläispesien, emojen ja niiden työmehiläisten terveystodistuksista kolmansista maista tuonnin yhteydessä (tiedoksiannettu numerolla K(2000) 1966) (ETA:n kannalta merkityksellinen teksti) (2000/462/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY(1), sellaisena kuin se on viimeksi muutettuna päätöksellä 95/176/EY(2), ja erityisesti sen 17 ja 18 artiklan, sekä katsoo seuraavaa: (1) Kolmannet maat, joista jäsenvaltiot sallivat mehiläisten/mehiläispesien tai emojen (työmehiläisineen) tuonnin yhteisöön, on vahvistettava direktiivin 92/65/ETY vaatimusten mukaisesti. Lupaa sovelletaan kaikkiin kolmansiin maihin. (2) Terveystodistus on esitettävä tuotaessa yhteisöön mehiläisiä/mehiläispesiä, emoja ja niiden työmehiläisiä direktiivin 92/65/ETY vaatimusten mukaisesti. (3) Tautitilanteeseen liittyviä lisätoimenpiteitä on toteutettava tarvittaessa uusien tai eksoottisten tautien osalta. (4) Neuvoston direktiivissä 96/93/ETY(3) säädetään pätevän varmennuksen ja petosten ehkäisemisen edellyttämistä todistusvaatimuksista. On aiheellista varmistaa, että kolmansissa maissa todistuksia antaviin viranomaisiin sovellettavien sääntöjen ja periaatteiden antamat takuut vastaavat vähintään tässä päätöksessä säädettyjä takuita. (5) Tässä vahvistetun uuden todistusjärjestelmän täytäntöönpanoon olisi varattava aikaa. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltiot voivat sallia mehiläisten (Apis mellifera) / mehiläispesien, emojen ja niiden työmehiläisten tuonnin kolmansista maista ainoastaan, jos ne antavat tämän päätöksen liitteessä esitettyä mallia vastaavassa terveystodistuksessa vaadittavat takeet. 2 artikla Tätä päätöstä sovelletaan 1 päivästä marraskuuta 2000. 3 artikla Tämä päätös on osoitettu kaikille jäsenvaltioille. Tehty Brysselissä 12 päivänä heinäkuuta 2000. Komission puolesta David Byrne Komission jäsen (1) EYVL L 268, 14.9.1992, s. 52. (2) EYVL L 117, 24.5.1995, s. 23. (3) EYVL L 13, 16.1.1997, s. 18. LIITE >PIC FILE= "L_2000183FI.001902.EPS"> >PIC FILE= "L_2000183FI.002001.EPS">
Neuvoston päätös, tehty 17 päivänä heinäkuuta 2000, luvan antamisesta Italialle soveltaa alennettua valmisteverokantaa tiettyihin erityistarkoituksiin käytettäviin kivennäisöljyihin direktiivin 92/81/ETY 8 artiklan 4 kohdassa säädetyn menettelyn mukaisesti



Virallinen lehti nro L 180 , 19/07/2000 s. 0039 - 0039



Neuvoston päätös, tehty 17 päivänä heinäkuuta 2000, luvan antamisesta Italialle soveltaa alennettua valmisteverokantaa tiettyihin erityistarkoituksiin käytettäviin kivennäisöljyihin direktiivin 92/81/ETY 8 artiklan 4 kohdassa säädetyn menettelyn mukaisesti (2000/446/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY(1) ja erityisesti sen 8 artiklan 4 kohdan, ottaa huomioon komission ehdotuksen, sekä katsoo seuraavaa: (1) Direktiivin 92/81/ETY 8 artiklan 4 kohdan mukaisesti neuvosto voi yksimielisesti komission ehdotuksesta antaa jäsenvaltiolle luvan erityisistä poliittisista syistä ottaa käyttöön kivennäisöljyjen valmisteveroja koskevia täydentäviä vapautuksia tai alennuksia. (2) Italian viranomaiset ovat ilmoittaneet komissiolle haluavansa soveltaa 1 päivästä tammikuuta 1999 alennettua valmisteverokantaa maanteiden tavaraliikenteen harjoittajien käyttämään kaasuöljyyn. (3) Asiasta on ilmoitettu muille jäsenvaltioille. (4) Komissio tarkastelee määräajoin veroalennuksia ja -vapautuksia varmistaakseen, että ne ovat sopusoinnussa sisämarkkinoiden toiminnan ja yhteisön ympäristönsuojelupolitiikan kanssa. (5) Tällä päätöksellä myönnetty lupa ei rajoita valtion tukea koskevien sääntöjen soveltamista. (6) Neuvosto tarkastelee komission ehdotuksen perusteella tätä päätöstä ennen 31 päivää joulukuuta 2000, jolloin tällä päätöksellä annetun luvan voimassaolo päättyy, ON TEHNYT TÄMÄN PÄÄTÖKSEN: 1 artikla Direktiivin 92/81/ETY 8 artiklan 4 kohdan mukaisesti Italialle annetaan lupa soveltaa 1 päivästä tammikuuta 1999 31 päivään joulukuuta 2000 alennettua valmisteverokantaa maantieliikenteen harjoittajien käyttämään kaasuöljyyn edellyttäen, että sovellettava verokanta on kivennäisöljyjen valmisteverojen määrien lähentämisestä 19 päivänä lokakuuta 1992 annetussa neuvoston direktiivissä 92/82/ETY(2) määriteltyjen velvoitteiden ja erityisesti sen 5 artiklassa vahvistettujen valmisteverojen vähimmäismäärien mukainen. 2 artikla Tämä päätös on osoitettu Italian tasavallalle. Tehty Brysselissä 17 päivänä heinäkuuta 2000. Neuvoston puolesta Puheenjohtaja L. Fabius (1) EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46). (2) EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).
Neuvoston päätös, tehty 10 päivänä heinäkuuta 2000, alueiden komitean brittivarajäsenten nimeämisestä



Virallinen lehti nro L 181 , 20/07/2000 s. 0076 - 0076



Neuvoston päätös, tehty 10 päivänä heinäkuuta 2000, alueiden komitean brittivarajäsenten nimeämisestä (2000/451/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä tehdyn neuvoston päätöksen 98/110/EY(1), sekä katsoo, että alueiden komiteassa on vapautunut kaksi varajäsenen paikkaa brittijäsenten John Evansin ja Eurig Wynin erottua, mikä on annettu neuvostolle tiedoksi 23 päivänä kesäkuuta 2000, ottaa huomioon Yhdistyneen kuningaskunnan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Jonathan Huish ja Margaret Jones alueiden komitean varajäseniksi jäseneksi John Evansin ja Eurig Wynin tilalle näiden jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 10 päivänä heinäkuuta 2000. Neuvoston puolesta Puheenjohtaja H. Védrine (1) EYVL L 28, 4.2.1998, s. 19.
Neuvoston päätös, tehty 10 päivänä heinäkuuta 2000, talous- ja sosiaalikomitean itävaltalaisen jäsenen nimeämisestä



Virallinen lehti nro L 181 , 20/07/2000 s. 0075 - 0075



Neuvoston päätös, tehty 10 päivänä heinäkuuta 2000, talous- ja sosiaalikomitean itävaltalaisen jäsenen nimeämisestä (2000/450/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen 98/545/EY, Euratom(1), sekä katsoo, että edellä mainitussa komiteassa on vapautunut jäsenen paikka Wolfgang Burkhardin erottua, mikä on annettu neuvostolle tiedoksi 25 päivänä helmikuuta 2000, ottaa huomioon Itävallan hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään Johannes Kleemann talous- ja sosiaalikomitean jäseneksi Wolfgang Burkhardin tilalle tämän jäljellä olevaksi toimikaudeksi eli 20 päivään syyskuuta 2002. Tehty Brysselissä 10 päivänä heinäkuuta 2000. Neuvoston puolesta Puheenjohtaja H. Védrine (1) EYVL L 257, 19.9.1998, s. 37.
Komission päätös, tehty 5 päivänä heinäkuuta 2000, kolmansista maista tulevaan hevoseläinten siemennesteen tuontiin hyväksyttyjä keinosiemennysasemia koskevasta luettelosta tehdyn päätöksen 2000/284/EY muuttamisesta (tiedoksiannettu numerolla K(2000) 1803) (ETA:n kannalta merkityksellinen teksti)



Virallinen lehti nro L 179 , 18/07/2000 s. 0015 - 0022



Komission päätös, tehty 5 päivänä heinäkuuta 2000, kolmansista maista tulevaan hevoseläinten siemennesteen tuontiin hyväksyttyjä keinosiemennysasemia koskevasta luettelosta tehdyn päätöksen 2000/284/EY muuttamisesta (tiedoksiannettu numerolla K(2000) 1803) (ETA:n kannalta merkityksellinen teksti) (2000/444/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhtesöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY(1), sellaisena kuin se on viimeksi muutettuna komission päätöksellä 95/176/EY(2), ja erityisesti sen 17 artiklan 3 kohdan b alakohdan, sekä katsoo seuraavaa: (1) Tehdyssä komission päätöksessä 2000/284/EY(3) vahvistetaan luettelo hevoseläinten siemennesteen tuontiin hyväksytyistä keinosiemennysasemista. (2) Argentiinan toimivaltaiset viranomaiset ilmoittivat komissiolle virallisesti yhden, Kanadan toimivaltaiset viranomaiset kuuden ja Amerikan yhdysvaltojen toimivaltaiset viranomaiset kymmenen uuden hevoseläinten keinosiemennyskeskuksen hyväksymisestä direktiivin 92/65/ETY säännösten mukaisesti. Tämän lisäksi Kanadan viranomaiset tekivät joitakin korjauksia päätöksen 2000/284/EY liitteessä mainittuja kolmea keinosiemennyskeskusta koskeviin yksityiskohtiin. (3) On aiheellista muuttaa kyseistä luetteloa näistä kolmansista maista saatujen uusien tietojen mukaan ja merkitä näkyvästi liitteeseen tehdyt muutokset selkeyden vuoksi. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2000/284/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 5 päivänä heinäkuuta 2000. Komission puolesta David Byrne Komission jäsen (1) EYVL L 268, 14.9.1992, s. 54. (2) EYVL L 117, 24.5.1995, s. 23. (3) EYVL L 94, 14.4.2000, s. 35. ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA >TAULUKON PAIKKA>
Neuvoston päätös, tehty 17 päivänä heinäkuuta 2000, alueiden komitean espanjalaisen varajäsenen nimeämisestä



Virallinen lehti nro L 183 , 22/07/2000 s. 0017 - 0017



Neuvoston päätös, tehty 17 päivänä heinäkuuta 2000, alueiden komitean espanjalaisen varajäsenen nimeämisestä (2000/461/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä tehdyn neuvoston päätöksen 98/110/EY(1), sekä katsoo, että alueiden komiteassa on vapautunut varajäsenen paikka Juan Antonio Megías Garcían erottua, mikä on annettu neuvostolle tiedoksi 29 päivänä kesäkuuta 2000, ja ottaa huomioon Espanjan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään José Ramón Bustillo Navia-Osorio alueiden komitean varajäseneksi Juan Antonio Megías Garcían tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 17 päivänä heinäkuuta 2000. Neuvoston puolesta Puheenjohtaja J. Glavany (1) EYVL L 28, 4.2.1998, s. 19.
Neuvoston päätös, tehty 17 päivänä heinäkuuta 2000, Euroopan laajuisen korkeakouluopetusta koskevan yhteistyöohjelman kolmannen vaiheen (Tempus III) (2000-2006) hyväksymisestä tehdyn päätöksen 1999/311/EY muuttamisesta



Virallinen lehti nro L 183 , 22/07/2000 s. 0016 - 0016



Neuvoston päätös, tehty 17 päivänä heinäkuuta 2000, Euroopan laajuisen korkeakouluopetusta koskevan yhteistyöohjelman kolmannen vaiheen (Tempus III) (2000-2006) hyväksymisestä tehdyn päätöksen 1999/311/EY muuttamisesta (2000/460/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan, ottaa huomioon komission ehdotuksen, ottaa huomioon Europaan parlamentin lausunnon(1), ottaa huomioon talous- ja sosiaalikomitean lausunnon(2), ottaa huomioon alueiden komitean lausunnon(3), sekä katsoo seuraavaa: (1) Neuvosto hyväksyi päätöksellä 1999/311/EY(4) Euroopan laajuisen korkeakouluopetusta koskevan yhteistyöohjelman kolmannen vaiheen (Tempus III) (2000-2006). (2) Tämä ohjelma koskee niitä Keski- ja Itä-Euroopan assosioitumattomia maita, jotka asetuksen (ETY) N:o 3906/89(5) (Phare-ohjelma) tai sitä korvaamaan tarkoitetun ohjelman mukaisesti voivat saada taloudellista tukea, samoin kuin avun toimittamisesta Itä-Euroopan ja Keski-Aasian kumppanivaltioille 29 päivänä joulukuuta 1999 annetussa neuvoston asetuksessa (EY, Euratom) N:o 99/2000(6) (jolla korvataan aiempi Tacis-ohjelma) tarkoitettuja entisen Neuvostoliiton uusia itsenäisiä valtioita ja Mongoliaa. (3) Päätöksen 1999/311/EY 2 artiklan alaviitteen mukaan ohjelma koskee "tällä hetkellä" Albaniaa, Bosniaa ja Hertsegovinaa sekä entistä Jugoslavian tasavaltaa Makedoniaa. (4) Tempus III -ohjelman piiriin on tulevaisuudessa voitava ottaa muita alueen maita, erityisesti Kroatia, ON PÄÄTTÄNYT SEURAAVAA: 1 artikla Muutetaan päätös 1999/311/EY seuraavasti: 1) Korvataan 2 artiklan ensimmäinen kohta seuraavasti:"Tempus III -ohjelma koskee niitä Keski- ja Itä-Euroopan assosioitumattomia maita, jotka asetuksen (ETY) N:o 3906/89 (Phare-ohjelma) tai sitä korvaamaan tarkoitetun ohjelman mukaisesti voivat saada taloudellista tukea, samoin kuin asetuksessa (EY, Euratom) N:o 99/2000 (jolla korvataan aiempi Tacis-ohjelma) tarkoitettuja entisen Neuvostoliiton uusia itsenäisiä valtioita ja Mongoliaa. Näitä maita nimitetään jäljempänä 'tukikelpoisiksi maiksi'." 2) Poistetaan sivun 1 alalaidassa oleva alaviite. 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Tehty Brysselissä 17 päivänä heinäkuuta 2000. Neuvoston puolesta Puheenjohtaja L. Fabius (1) Lausunto annettu 14.6.2000 (ei vielä julkaistu virallisessa lehdessä). (2) Lausunto annettu 29.5.2000 (ei vielä julkaistu virallisessa lehdessä). (3) Lausunto annettu 14.6.2000 (ei vielä julkaistu virallisessa lehdessä). (4) EYVL L 120, 8.5.1999, s. 30. (5) EYVL L 375, 23.12.1998, s. 11, asetus sellaisena kuin se on viimeksi muutettuna asetuksella (EY) N:o 1266/1999 (EYVL L 161, 20.6.1999, s. 68). (6) EYVL L 12, 18.1.2000, s. 1.